20/08/2009 | Administración LocalMunicipal
Arzúa
Publicación bases para a contratación dun arquitecto técnico

ANUNCIO Aprobadas pola Xunta de Goberno Local, na sesión do día 4 de xuño de 2009, as bases que rexirán a convocatoria para a contratación laboral de carácter fixo, dun arquitecto técnico, para desempeñar o posto de traballo de arquitecto técnico e xefe de servizos exteriores, que se atopa vacante no cadro de persoal laboral. Ao obxecto de dar cumplimento a dito acordo, procédese agora a publicar ditas bases; cuxo contenido íntegro é o seguinte: BASES ESPECIFICAS PARA A CONTRATACIÓN LABORAL, CON CARÁCTER FIXO DUN ARQUITECTO TÉCNICO, MEDIANTE O SISTEMA DE CONCURSO. A provisión en propiedade polo procedemento selectivo de concurso, ao abeiro do establecido no artigo 61.7 da Lei 7/2007, do 12 de abril, do Estatuto Básico do Empregado Público; prevista na oferta de emprego público do ano 2006, que resultou aprobada por acordó do 21 de marzo do ano 2006, para realizar as funcións: A. Dirección e Coordinación da oficina Técnica. B. Redacción de proxectos e estudios técnicos, vinculados ao concello. C. Memorias valoradas e presupostos para a obtención de subvencións. D. Memorias valoradas e presupuestos para as obras menores vinculadas co Concello. E. Control e seguimento das obras executadas e promovidas polo Concello. F. Informes técnicos e urbanísticos. G. Medicións e valoracións de unidades de obras. H. Dirección de execución das obras no ámbito das súas competencias, vinculadas ao Concello. I. Xestión e informes urbanísticos de obra menor. J. Informes técnicos para contratación de obras. K. Elaboración de informes sobre o estado e conservación de uso de edificios construídos. L. Xestión e colaboración de proxectos redactados por oficinas externas. M. Colaboración cos traballos técnicos que realiza a oficina de rehabilitación. N. Seguimento do cumprimento dos contratos de obras e dos contratos de subministros. O. Visitas de inspección no ámbito do Concello. As Retribucións serán: 2.953,24 euros mensuais por todos os conceptos salariais, o que supón 41.836,61 euros anuais; sen prexuízo de posteriores modificacións que poidan resultar aprobadas e dotadas presupuestariamente. A Xornada de traballo será: de luns a venres, 40 horas semanais. Non haberá periodo de proba.2. NUMERO DE PRAZAS: Unha. a) Ter nacionalidade española ou ser nacional doutros Estados conforme aos artigos 56 e 57 do Estatuto Básico do Empregado Público b) Ter cumpridos 16 anos de idade e non exceder da idade máxima de xubilación forzosa. c) Estar en posesión, ou en condicións de obter na data na que finalice o prazo de presentación de Instancias, da diplomatura en Arquitectura Técnica en Execución de Obras. No caso de titulacións obtidas no extanxeiro deberase poseer o documento que acredite a homologación d) Non padecer enfermidade ou eiva física ou psíquico que impida ou sexa incompatible co desempeño das tarefas correspondentes á praza á que se opte. e) Non ter sido separado, mediante expediente disciplinario, do servicio de calquera das administracións públicas, nin atoparse inhabilitado para o exercicio de funcións públicas, así como non estar incurso en calquera incompatibilidade das previstas na Lexislación vixente. f) Poseer capacidade funcional para o desempeño das tarefas. Todos os requisitos esixidos deben posuilos os aspirantes o día que remate o prazo para presentar as solicitudes e conservalos, polo menos, ata a data do seu nomeamento como persoal laboral fixo. As solicitudes, que deberán presentarse na forma prevista no ANEXO 1, para tomar parte no concurso, deberán ser remitidas ao Sr. Alcalde, e presentaranse no Rexistro Xeral do Concello no prazo de vinte días naturais contados a partir do seguinte ao da publicación do anuncio da convocatoria no Boletín Oficial do Estado, ou na forma prevista no art.38.4 da lei 30/1992, de 26 de novembro. Previamente publicaranse as bases íntegras no BOP da provincia de A Coruña e un anuncio extractado da convocatoria no Diario Oficial de Galicia. Nas solicitudes deberá facerse constar expresamente que o aspirante ten todos e cada un dos requisitos esixidos na convocatoria referidos á data de finalización do prazo da súa presentación. As solicitudes acompañaranse unha copia do Documento Nacional de Identidade, así cono unha copia compulsada do Título de Diplomatura en Arquitectura Técnica en execución de obras. Os aspirantes presentarán inexcusablemente xunto coa instancia unha relación dos méritos alegados que sexan puntuables, e os documentos acreditativos ou fotocopias compulsadas dos méritos alegados, segundo o disposto na base 6. Rematado o prazo de presentación de solicitudes, o Sr. Alcalde, no prazo máximo de 1 mes, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta no taboleiro de anuncios do Concello e publicarase no BOP, relacionándose os aspirantes excluídos coa indicación da causa de exclusión. Nesta resolución incluirase a composición do tribunal, o lugar, a data e a hora da valoración de méritos. Os aspirantes excluídos disporán dun prazo de dez días hábiles para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que dictou o acto, ou directamente recurso contencioso-administrativo no prazo de dous meses, ante a Xurisdicción Contenciosa-Administrativa, contados a partir do día seguinte ao da publicación no BOP. O Tribunal cualificador estará constituído polas seguintes persoas: Presidente/a: un funcionario/a de carreira coa titulación de arquitectura superior, nomeado pola Alcaldía. Secretario/a: o secretario/a da corporación ou funcionario/a do concello que o substitúa, que actuará con voz, pero sen voto. Vogais: 2 funcionarios de carreira coa titulación de arquitectura superior e 2 funcionarios de carreira coa titulación de arquitecto técnico, nomeados pola Alcaldía. Por cada membro do Tribunal nomearase o/a correspondente suplente. Os membros do tribunal deberán absterse de intervir, notificándoo á autoridade convocante, cando neles concorran circunstancias das previstas no artigo 28 da Lei 30/1992, de Réxime Xurídico das Administracións Públicas e do procedemento administrativo común. Os aspirantes poderán recusar aos membros do tribunal cando se dean calquera das citadas circunstancias. O tribunal non se poderá constituír nin actuar sen a asistencia de máis da metade dos seus membros, titulares ou suplentes indistintamente, debendo estar presente en todo caso, o Presidente e o Secretario ou quen legalmente os sustitúa. Os membros concorrentes ás sesións do Tribunal e para os efectos de percepcián de asistencias se clasificarán consonte o disposto no artigo 33 do Real Decreto 462/2002 sobre indemnizacións por razón de servicio. O tribunal na súa actuación axustarase ao establecido nas presentes bases; no non disposto, seralle de aplicación á normativa prevista para a formación da vontade dos órganos colexiados, tanto na lei 30/1992 do 26 de novembro como na demais normativa de aplicación. Na fase de concurso os méritos estimaranse de acordo coa documentación aportada polos aspirantes, non tomándose en consideración os que non estean debidamente acreditados. Valoraranse os seguintes méritos: 1.- Méritos profesionais (máximo 10 puntos) * Por cada mes completo ou fracción superior a 20 días de servizos prestados na administración local como funcionario ou contratado laboral a tempo completo na categoría de Arquitecto Técnico ou Aparellador: 0,20 puntos * Por cada mes completo ou fracción superior a 20 días de servizos prestados noutra Administración Pública distinta da local, como funcionario ou contratado laboral na categoría de Arquitecto Técnico ou Aparellador: 0,05 puntos Non se computarán os períodos de tempo que fosen prestados simultáneamente con outros igualmente alegados, admitíndose no seu caso aqueles de maior puntuación, reducíndose proporcionalmente os prestados a tempo parcial. Xustificación: Mediante certificación emitida pola administración correspondente onde se exprese o período de contratación, se é a tempo completo ou parcial e categoría profesional, mediante copia autenticada dos documentos acreditativos dos servizos prestados (contratos de traballo) que deberán sinalar todos e cada un dos datos indicados anteriormente.2.- Cursos, xornadas e colexiación (máximo 10 puntos) a) Cursos e xornadas (máx.5 puntos): Sempre que se encontren relacionados coa praza á que se opta, e fosen impartidos ou organizados por unha Administración Pública ou Universidade; ben por unha Institución ou Entidade Pública ou privada ou Organización sindical en colaboración coa Administración Pública, así como por colexios profesionais: Non se valorarán os cursos de duración inferior a tres horas. De 3 a 10 horas: 0,25 puntos De 11 a 19 horas de duración: 0,50 puntos De 20 a 29 horas de duracián: 0,60 puntos De 30 ou máis horas de duración: 0,70 puntos Para aqueles cursos nos que non se exprese a súa duración, non serán obxecto de valoración. Valoraranse por unha soa vez os cursos de idéntico contido aínda que se repita a súa participación. Xustificación: mediante fotocopia compulsada dos títulos ou diplomas extendidos ou certificacións expedidas polo Organismo ou centro correspondente coa expresión do curso ou xornada realizada e número de horas. b) Colexiación (max.5 puntos): Por cada ano de colexiación como Arquitecto Técnico: 0,30 puntos Xustificación: certificación expedida polo Colexio Oficial de Arquitectos Técnicos correspondente 3. Méritos académicos. (max.10 puntos). a) Por acadar o título universitario de arquitecto técnico coa cualificación de: Aprobado: 1 punto Notable: 2 puntos. Sobresaliente ou matrícula de honra: 4 puntos. Por acadar o outorgamento dun premio extraordinario Fin de Carreira: 6 puntos.4.- Outros méritos (max.10 puntos) Por ter participado na redacción de proxectos básicos e execución de edificios, estudios de seguridade e saúde, direccións de execución de obra, coordinacións de seguridade e saúde en obra informes periciais, informes de valoración e tasacións de bens e, en xeral, en servizos de arquitectura debidamente visados polo colexio correspondente 0,04 puntos por cada actuación. Xustificación: certificación expedida polo Colexio Oficial de Arquitectos Técnicos que corresponda 5.- Coñecemento da lingua galega (máximo 1 punto) a) Por ter realizado o curso de iniciación e perfeccionamento da lingua galega (CELGA 4): 0,25 puntos b) Por ter realizado o curso de linguaxe administrativo de grao medio: 1 punto. Este mérito acreditarase co certificado expedido ou homologado pola Xunta de Galicia. No caso de poseer o título dos dous cursos só se puntuará o de máis alto nivel. Rematada a valoración de méritos, o Tribunal publicará os resultados obtidos no proceso de valoración polos aspirantes. Considerando que en ningún caso o número de aspirantes aprobados pode excede-lo número de prazas convocadas, a relación definitiva de aprobados confeccionarase co aspirante que obteña a maior puntuación O Tribunal elevará a citada proposta á Presidencia da Corporación, para que proceda o seu nomeamento. No prazo de un vinte días naturais, que comezará a contar desde o día seguinte ao publicación do aspirante aprobado, éste deberá presentar no Rexistro Xeral do Concello os documentos que se relacionan: a) Copia autenticada do DNI. b) Titulación esixida para tomar parte nas probas selectivas. c) Declaración xurada de non ter sido separado do servicio de ningunha administración pública, nin de estar inhabilitado para o exercicio da función pública. d) Certificación médica acreditativa de non padecer enfermidade ou eiva física que impida ou dificulte o normal desenvolvemento da súa función. Si no prazo sinalado, e salvo casos de forza maior, o candidato proposto non presenta a súa documentación ou non reúne os requisitos esixidos, non poderá ser nomeado, quedando anuladas tódalas actuacións, sen prexuízo da responsabilidade na que puideran incorrer por falsidade na súa solicitude para participar no proceso selectivo. Cumpridos os anteriores requisitos, o Presidente da Corporación, procederá á convocar ao aspirante para a formalización do correspondente contrato. O Tribunal queda autorizado para resolver las dúbidas que se presenten e adoptar los acordos necesarios para a boa orde do proceso selectivo en todo o non previsto nestas bases. Os/as interesados/as poderán impugnala presente convocatoria e as súas bases, así como tódolos actos administrativos que se derivan da mesma nos casos e na forma establecidos na Leí de réxime xurídico das Administraciáns Públicas e do Procedemento Administrativo Común. ANEXO I MODELO SOLICITUDE D…………………………………………………………………………………………………………………………………. con n.º de NIF:………………………………………………………., con domicilio a efectos de notificacións en…………………………………………………………………………………………………, con n.º de teléfono…………………………….…………/…………………………………………., e correo electrónico………………………………………………………………………………………………………., declaro coñecer e aceptar as bases publicadas no Boletín Oficial da Provincia de A Coruña nº………. o día……………………………………………………………para participar no proceso selectivo dunha praza de arquitecto/a técnico do concello de Arzúa. Baixo……………………………………………………….(xuramento/promesa) declaro cumplir todos e cada un dos requisitos imprescindibles para participar neste procedemento selectivo, comprometéndome a xustificalos se resulto seleccionado ao remate do procedemento de selección. Por todo isto solicito tomar parte neste proceso de concurrencia competitiva acompañando á presente solicitude: 1º Fotocopia compulsada do DNI En………………………………., a …………. de……………………….200… Asdo:…………………………………………………………………………………………………. AO SR. ALCALDE-PRESIDENTE DO CONCELLO DE ARZÚA Os datos recollidos nesta solicitude serán tratados coa conformidade prevista na Lexislación de Protección de datos de carácter persoal. En Arzúa, a 6 de agosto de 2009 O alcalde Asdo.: Xaquín García Couso